גמר גביע המדינה בכדורגל 2005

גמר גביע המדינה בכדורגל 2005 התקיים באצטדיון רמת גן ברמת גן ב-18 במאי 2005, ובו נקבע כי מחזיקת גביע המדינה בכדורגל 2004/2005 היא מכבי תל אביב, שניצחה במשחק את מכבי הרצליה בתוצאה 3-5 בדו-קרב פנדלים, אחרי שהמשחק הרשמי הסתיים בתוצאה 2-2. הייתה זו המהדורה ה-67 של גביע המדינה, וה-52 מאז קום המדינה.

מכבי תל אביב, זכתה בגביע המדינה ה-16 מאז קום המדינה וה-22 בתולדותיה, ולאחר 5 משחקים במפעל, מתוכם ניצחה ב-3 בתום 90 דקות, 1 בתום 120 דקות, ואת הגמר רק בדו-קרב פנדלים, ומאזן השערים שלה בעונה זו היה 12–7 לטובתה, כאשר היא מציגה ממוצע שערים של 2.4 שער למשחק. מכבי תל אביב חזרה למעמד הגמר אחרי 3 שנים, אחרי שבפעם האחרונה בעונת 2001/2002 נפגשה מול היריבה מכבי חיפה, וניצחה 4:5, גם אז בדו-קרב פנדלים. זאת בהמשך לעונה לפני כן, 2000/2001 גם אז זכתה מכבי תל אביב בגביע אחרי שניצחה בגמר 0-3 את מכבי פתח תקווה.

מנגד, מכבי הרצליה הגיעה לגמר הגביע אחרי שניצחה בכל ארבעת משחקיה עד אז בהארכה או בדו-קרב פנדלים, ומאזן שערים של 8-4 לטובתה עם 2 שערים למשחק. מכבי הרצליה הגיעה לגמר גביע המדינה בפעם הראשונה בהיסטוריה של המועדון, ומהווה למעשה הישג השיא של המועדון שגם שיחק בליגת המשנה באותה העונה (הליגה הלאומית). הייתה זו הפעם השישית בלבד בהיסטוריה של גמר הגביע, בה מגיעה לגמר קבוצה המשחקת בליגת המשנה.

== הדרך אל הגמר ==
{| class="wikitable" style="text-align:center"
! colspan="2" |מכבי הרצליה
! rowspan="2" |סיבוב
! colspan="2" |מכבי תל אביב
|- bgcolor="#c1e0ff"
|יריבה
|תוצאה
|תוצאה
|יריבה
|-
| align="right" |הפועל עכו
|1–1 (3–1 פ)
|bgcolor="#c1e0ff"|32 האחרונות
|1–3
| align="right" |הפועל באר שבע
|-
| align="right" |הפועל צפרירים חולון
|3–0 (הארכה)
|bgcolor="#c1e0ff"|שמינית הגמר
|2–3
| align="right" |מ.ס. אשדוד
|-
| align="right" |הפועל פתח תקווה
|3–2 (הארכה)
| bgcolor="#c1e0ff" |רבע הגמר
|1–2
| align="right" |הפועל חיפה
|-
| align="right" |הפועל אשקלון
|1–1 (4–2 פ)
| bgcolor="#c1e0ff" |חצי הגמר
|1–2 (הארכה)
| align="right" |מכבי פתח תקווה
|}

===מכבי הרצליה===
מכבי הרצליה הגיעה לגמר הגביע אחרי שניצחה בכל ארבעת משחקיה עד אז בהארכה או בדו-קרב פנדלים בלבד. בסיבוב ט' פגשה הרצליה את הפועל עכו מהלאומית בחוץ, וניצחה אותה 1-3 בדו-קרב פנדלים, אחרי שהמשחק וההארכה הסתיימו בתיקו 1-1 אחרי שקשר הרכש הניגרי אליאסו איסיאקו השווה את התוצאה בדקה ה-58. בשמינית הגמר פגשה הקבוצה את הפועל צפרירים חולון, ואחרי שמשחק זה הסתיים ב0-0 בתום 90 דקות, בהארכה התפוצצה הרצליה והבקיעה שלושה שערים מרגליהם של יניב לוזון (103), אופיר חלוואני (110 בפנדל) ויהודה גינשווילי (120). ברבע הגמר פגשה מכבי הרצליה הגרלה קשה יחסית בדמות הפועל פתח תקווה ששיחקה דאז בליגה הבכירה, ליגת העל, והייתה קבוצת אמצע טבלה. במשחק זה הובילה הפועל פתח תקווה 2-0 משערים של יוסי שבחון ועמאר יוקאן, וזאת עד לדקות הסיום בהם כבשו שחקני מכבי הרצליה דייהו דייוויס (84) ועבד טיטי (89) 2 שערים מהירים והשוו את תוצאת המשחק ב-90 דקות, והמשחק הלך להארכה. במשחק היה זה שוב איסיאקו הניגרי שהבקיע שער ניצחון להרצליה בדקה ה-113, והקבוצה ניצחה בהארכה והעפילה לחצי הגמר. בחצי הגמר פגשה הרצליה קבוצה אחרת שעשתה היסטוריה, הפועל אשקלון - אז קבוצה ששיחקה בליגה השלישית (הליגה הארצית), והעפילה לחצי הגמר אחרי שניצחה בדרך את בני יהודה תל אביב מליגת העל, בתוצאה המרשימה 3-0. הייתה זו הפעם השלישית בלבד בהיסטוריה של מדינת ישראל בו קבוצה מהליגה השלישית מעפילה לחצי גמר הגביע. בחצי הגמר כבשה הרצליה ראשונה מרגליו של הקשר המצטיין איסיאקו בדקה ה-33. דקה לפתיחת המחצית השנייה (46) כבש קרלוס צ'קאנה, ותוצאת המשחק (1:1) נשמרה עד לתום הארכה ולדו-קרב הפנדלים. בפנדלים ניצחה מכבי הרצליה 2-4 והעפילה לראשונה בהיסטוריה שלה לגמר גביע המדינה.

===מכבי תל אביב===
מכבי תל אביב הגיעה לגמר הגביע אחרי שניצחה בשלושה משחקים ב-90 דקות ומשחק אחד בהארכה (בתום 120 דקות). בסיבוב ט' פגשה מכבי תל אביב את הפועל באר שבע בביתה וניצחה 3-1 משערים של ארז מסיקה (27), לירן כהן (59) וערן לוי (90). בשמינית הגמר נפגשה עם מ.ס. אשדוד בחוץ וניצחה 2-3, אחרי שהובילה פעמיים ואשדוד השוותה לה. את שער הניצחון כבש שחקן הרכש הקמרוני אמיל אמבמבה בדקה ה-78. ברבע הגמר פגשה מכבי תל אביב את הפועל חיפה בחוץ, וניצחה בדקה ה-88 במשחק משערו של החלוץ אנדרייס פרוחורנקובס הלטבי. בחצי הגמר נפגשה עם מכבי פתח תקווה ברמת גן, כאשר אדוארדו מרקש מבקיע לזכות הקבוצה בדקה ה-30 אך איסמעיל עאמר משווה לזכות פתח תקווה בדקה ה-48, והתוצאה נשמרת בתום 90 דקות. המשחק הולך להארכה, ושם מנצחת מכבי תל אביב בדקה ה-113 מרגליו של שחקן מכבי פתח תקווה שי בנאי שמבקיע שער עצמי לשערו הוא, ומכבי תל אביב מעפילה לגמר הגביע. הקבוצה מעפילה לגמר גביע שלישי ב-5 שנים, וזאת למרות שבליגה הקבוצה חווה את אחת העונות הפחות מוצלחות שלה ביחס לציפיות ומסיימת במקום השמיני בלבד, שיא שלילי מזה שנים.

== סיכום מהלכי המשחק ==
=== מחצית ראשונה ===
בדקה ה-16 כדור עונשין מצד ימין מוצא את אופיר חלוואני חופשי במרכז הרחבה. החלוץ קופץ ונוגח את הכדור לקרקע ופנימה. 0:1 למכבי הרצליה.

בדקה ה-25 חלוץ מכבי תל אביב אמיל אמבמבה קיבל כדור בפינת הרחבה, נכנס פנימה ושלח כדור רוחב. הקשר הברזילאי ברונו רייס הגיע בריצה מאחור ובעט את הכדור לרשת, והתוצאה 1:1.

בדקה ה-38 חלוץ מכבי תל אביב אדוארדו מרקש מוסר לאמבמבה מסירת רוחב מצד ימין, והקמרוני בועט חזק, אבל הוא עובר ליד הקורה בלבד.

=== מחצית שנייה ===
בדקה ה-54 הגבהה לתוך הרחבה של הרצליה מבלבלת את שחקני ההגנה שמרחיקים לא טוב, והכדור מגיע אל חלוץ מכבי תל אביב פרוחננקובס, אבל 7 מטר מהשער, הלטבי, בבעיטה תוך כדי שכיבה, שולח את הכדור גבוה מעליו.

בדקה ה-60 שוער מכבי תל אביב לירן שטראובר יוצא לכדור עומק, והודף בעיטה של יניב לוזון.

בדקה ה-75 ברוך דגו מקבל כדור בפינת הרחבה, ושולח מסירת רוחב בבעיטת יעף שמגיעה לפרוחננקובס. החלוץ של מכבי תל אביב בועט חזק מקרוב, אבל שוער מכבי הרצליה שאול סמדג'ה מזנק בתזמון טוב ומספיק לעצור את הכדור.

בדקה ה-88 שוער מכבי תל אביב לירן שטראובר מציל את מכבי תל אביב בזינוק רחוק אחרי בעיטה חופשית של רמי אבו לבן מ-30 מטרים.

המשחק נגמר בדקה ה-90 בתוצאה 1:1 ומתקדם להארכה של 30 דקות.

=== הארכה ===
בדקה ה-97 הגנת הרצליה מרחיקה כדור בנגיחה, וקשר מכבי תל אביב ארז מסיקה, שהחליף את לירן כהן בסוף הדקה ה-90, מתמקם ובועט בשמאל חזק ושטוח לפינה הקרובה. שוער מכבי הרצליה לא מספיק להגיב והכדור נכנס, 1:2 למכבי תל אביב.

בדקה ה-102 בעיטה חופשית של שחקן הרצליה רמי אבו לאבן נהדפת בחומה, ומתוך הערבוביה מקבל חלוץ מכבי הרצליה דייהו דייוויס כדור ברחבה, ויורה חזק לפינה הרחוקה, אך שוער מכבי תל אביב שטראובר מגיע לכדור.

בדקה ה-110 הנעת כדור מהירה של הרצליה מוצאת את שחקן הרצליה עידן רובין מול שטראובר, אבל השוער הודף. הרצליה ממשיכה את ההתקפה, אבל חלוץ מכבי הרצליה איסיאקו הניגרי הוא זה שמונע מבעיטה נוספת של קבוצתו לחדור פנימה, כשנוגע בכדור על קו השער, והכדור הולך החוצה עם קרן להרצליה.

בדקה ה-111 בכדור הקרן, החלוץ דייוויס נשאר חופשי בתוך רחבת החמש, ונוגח את כדור הקרן פנימה. מה שקובע 2:2 ואת תוצאת המשחק שנשמרת בתיקו בתום 120 דקות.

=== דו-קרב פנדלים ===
את דו הקרב בעטו ראשונים על פי הגרלה מכבי תל אביב. את שלושת הבעיטות הראשונות הבקיעו כלל הבועטים כאשר תמיר כהן, סאלם אבו סיאם ומשה מישאלוף הבקיעו למכבי תל אביב, ורמי אבו לבן, עמי טיאר ומאור ג'נאח למכבי הרצליה. את הבעיטה הרביעית הכניס ברונו רייס לזכותה של מכבי תל אביב והעלה אותה ל3:4 בדו-קרב, כאשר עידן רובין החמיץ את הבעיטה הרביעית לזכות הרצליה כשבעט ימינה וחלש לידיו של שטראובר, שוער מכבי שהצליח להדוף. ברוך דגו בעט חזק בחצי הגובה לצד השמאלי והכניס לרשת, התוצאה 3:5 לזכות מכבי תל אביב שזכתה בגביע המדינה.

=== הרכבי הקבוצות ===
{| width=92% |
|-
|
|
|}

{| width="100%"
|valign="top" width="50%"|
{| style="font-size: 90%" cellspacing="0" cellpadding="0"
|-
!width=100| !!width=60|
|-
|שוער ||1|| שאול סמדג'ה
|-
|מגן ימני || || חי בן לולו
|-
|בלם || || רגב וולק
|-
|בלם || || עמי טיאר
|-
|מגן שמאלי || || אייל טרטצקי|| || 
|-
|קשר || || יניב לוזון|| || 
|-
|קשר || || דייהו דייוויס
|-
|קשר || || רמי אבו לבן
|-
|קשר התקפי || || איליאסו איסיאקו
|-
|חלוץ || || עבד טיטי|| || 
|-
|חלוץ || || אופיר חלוואני
|-
|colspan=3|מחליפים:
|-
|בלם || || רוני בן נחום|| || 
|-
|קשר התקפי || || עידן רובין|| || 
|-
|קשר התקפי || || מאור ג'נאח|| || 

|-
|colspan=3|מאמן:
|-
|colspan=4| פרדי דוד
|}
|valign="top"|
| style="vertical-align:top; width:50%;"|
{| style="font-size: 90%" cellspacing="0" cellpadding="0" align=center
|colspan="4"|
|-
!width=100| !!width=60|
|-
|שוער ||1|| לירן שטראובר (קפטן)
|-
|מגן ימני || 4|| קובי מוסא
|-
|בלם || 2|| אבי סטרול
|-
|בלם || 5|| משה מישאלוף|| 
|-
|מגן שמאלי || 3|| סאלם אבו סיאם
|-
|קשר || 19|| תמיר כהן
|-
|קשר || 15|| לירן כהן
|-
|קשר התקפי || 14|| אורן זיתוני|| || 
|-
|קשר התקפי || 7|| ברונו רייס
|-
|חלוץ || 25|| אמיל אמבמבה|| || 
|-
|חלוץ || 27|| אדוארדו מרקש|| || 
|-
|colspan=3|מחליפים:
|-
|קשר || 11|| ארז מסיקה|| || 
|-
|קשר || 10|| ברוך דגו|| || 
|-
|חלוץ || 28|| אנדרייס פרוחורנקובס|| ||
|-
|colspan=3|מאמן:
|-
|colspan=4| ניר קלינגר
|}
|}
{| width=100% style="font-size: 90%"
|
שופט:
<br /> חיים יעקב (שופט ראשי)

עוזרי שופט:
<br />
<br />

שופט רביעי:
<br />
|}

==קישורים חיצוניים==
* 
* 
* 
* [https://www.maccabipedia.co.il/משחק:18-05-2005_מכבי_הרצליה_נגד_מכבי_תל_אביב_-_גביע_המדינה ערך על המשחק] באתר מכבי-פדיה

== הערות שוליים ==

קטגוריה:משחקי גמר גביע המדינה בכדורגל
קטגוריה:תחרויות כדורגל ב-2005
קטגוריה:מכבי תל אביב
קטגוריה:מכבי הרצליה
קטגוריה:רמת גן: תחרויות ספורט
קטגוריה:2005 בישראל: כדורגל